אוגדת ההכשרות

אוגדת ההכשרות (38) היא אוגדה מתמרנת בזרוע היבשה של צה"ל. האוגדה הוקמה ב-2026 כחלק מלקחי מלחמת חרבות ברזל והצורך באוגדות מתמרנות. היא מורכבת מבתי הספר ויחידות ההכשרה של זרוע היבשה על חילותיו, ומחליפה את מרכז הכשרות היסוד, שעל בסיסו היא הוקמה. מתוקף תפקידה היא אחראית הן על בניין הכוח של חטיבות ההכשרה ועל תפקודן בשגרה, והן על הפעלתן ככוחות מתמרנים בחירום.

האוגדה פועלת ממחנה ג'וליס שבשפלה. מפקדה הוא תת-אלוף שרון אלטיט.

יחידות האוגדה הן בה"ד 1 (בית הספר לקצינים), ביסל"ח (בית הספר למפקדי כיתות לחיל הרגלים), ביסל"ש (חטיבת ההכשרה של חיל השריון), בהל"צ (בית הספר להנדסה צבאית), חטיבת האש שבטה (חטיבת הכשרות של חיל התותחנים) ובהל"ג (בית הספר להגנת הגבולות).

 היסטוריה 
האוגדה הוקמה בפברואר 2026 כלקח של מלחמת חרבות ברזל ובמהלכה. מהפקדה הראשון הוא תת-אלוף שרון אלטיט. היא מחליפה את מרכז הכשרות היסוד, שהיה אמון על בניין הכוח של חטיבות ההכשרה בשגרה. בחודשים קודם להקמתה צברה האוגדה כ-1,200 חיילים למפקדה שלה, כאשר רובם ככולם בשירות מילואים. בשנה הראשונה לפעילותה היא צפויה לקיים אימוני ותרגילי הקמה, ובהם תרגיל אוגדתי המשותף לכל הכוחות הכפופים לה. היא האוגדה היחידה בצה"ל שאינה משויכת לאחד מהפיקודים המרחביים שלו, אלא לזרוע היבשה.

 מבנה 

אוגדת ההכשרה מורכבת ממספר בתי ספר. בראש כל בית ספר עומד קצין בדרגת אלוף-משנה.
יחידות החטיבהתגשםכינויסוגהערותלא ממוסגר|40x40 פיקסליםבית ספר למקצועות החי"רביסלמ"ח, חטיבה 828, בה"ד 3חטיבת חי"רמשמש כבית ספר להכשרת מקצועות החי"ר בצה"ל ובעיקר להכשרת מפקדי הכיתות של חטיבות החי"ר השונות. בשגרה משמש בית הספר להכשרת מפקדי הכיתות וסמלי המחלקות של כל יחידות חיל הרגלים של צה"ל, וכן להכשרת לוחמי חטיבות החי"ר במקצועות המסייעים (נשק נ"ט, ניהוג נגמ"שים וכו'). בעיתות חירום משמש בית הספר כחטיבה 828 וככוח מבצעי.לא ממוסגר|40x40 פיקסליםבית הספר לשריוןחטיבה 460, עוצבת בני אור, בה"ד 5חטיבת שריוןמהווה את בית־הספר לשריון (ביסל"ש) וחטיבת ההכשרה של חיל השריון. בזמני מלחמה וחירום, הופכת חטיבה 460 לעוצבת שריון מתמרנת אשר אופרטיבית לכלל גזרות הלחימה של צה"ל כחטיבת שריון מן השורה.לא ממוסגר|40x40 פיקסליםחטיבת האש שבטהחטיבת האש חטיבת אשמשמש כחטיבת האש  שבטה להכשרות וסיוע אש ביבשה, בו מתבצעות הכשרות שונות הקשורות לדרגים השונים, ותפקידים בחיל כולל מקצועות הפיקוד והקצונה ומקצועות ההדרכה בחיל התותחנים.לא ממוסגר|35x35 פיקסליםבית הספר להנדסה צבאיתבהל"צ, בה"ד 14כוחות הנדסהבית הספר להכשרת חיילי חיל ההנדסה בתור פלסים או לוחמי צמ"ה. בנוסף, הוא מכשיר את לוחמי חיל ההנדסה במיקוש, חבלה, גישור, פריצה, הפעלת רק"ם הנדסי והפעלת צמ"ה. כמו כן מבצע הכשרות ייחודיות למפקדי כיתות וכן הכשרות קצונה, ומדריכות חיל ההנדסה.לא ממוסגר|40x40 פיקסליםבית הספר להגנת הגבולותבהל"גאיסוף קרבי והגנת גבולותבסיס ההדרכה החיילי של חיל הגנת הגבולות של צה"ל ובו מתבצעות הכשרות לתפקידים השונים בחיל ובמערכים השונים בו כולל לוחמי חי"ר גבולות, לוחמי איסוף קרבי, מדריכות איסוף קרבי ותצפיתניות.לא ממוסגר|35x35 פיקסליםבית הספר לקציניםבה"ד 1חטיבת חי"רבסיס ההדרכה המרכזי להכשרת קצינים בצה"ל, אשר בו מתבצעות רוב ההכשרות של קציני וקצינות צה"ל, למעט טייסים, חובלים וקציני סייבר.

 סמל והמספר 
סמל אוגדה עוצב בדמיון לסמל מרכז הכשרות היסוד ומורכב ממספר אלמנטים: רכס הגבעות מסמל את המרחב הגיאוגרפי של היחידות האוגדה, שפרוסות בנגב ובערבה, הספר במרכז הסמל מצביע על ייעוד האוגדה, כאוגדת ההכשרות, החרב מסמלת מוכנות, חוסן ומשימתיות, עלה הזית מסמל את צדקת הדרך, הגנה וביטחון והמחויבות המוסרית של הצבא למדינה, החצים, שיוצאים ממוקדים שונים, מסמלים פריסת הבה"דים בנגב ובערבה ומבטאים תמרון, מיקוד משימה וייעוד.

מספר האוגדה, 38, נבחר על שם אוגדה 38 הותיקה (לפני שהוסבה לאוגדה 146), שפעלה במהלך מלחמת סיני ובקרב אום כתף במלחמת ששת הימים, תחת פיקודו של אריאל שרון.

 מפקדים 
שםתקופת כהונההערותשרון אלטיט2026 –מפקד האוגדה הנוכחי

 ראו גם 

 מרכז הכשרות היסוד

 קישורים חיצוניים 


 הערות שוליים 

קטגוריה:אוגדות צה"ל
קטגוריה:זרוע היבשה
קטגוריה:יחידות שהוקמו במלחמת חרבות ברזל